
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 260
                                                         din 20 decembrie 2018
privind aprobarea implementării de către Municipiul Sighișoara a  proiectului: “eCetatean@Sighisoara2021” din cadrul Programului Operațional Capacitate Administrativă 2014 – 2020, Axa prioritară 2 – Administrație publică și sistem judiciar accesibile și transparente, Cod apel: POCA/350/2/1-Introducerea de sisteme și standarde comune în administrația publică locală ce optimizează procesele orientate către beneficiari în concordanță cu SCAP și cofinanțarea cheltuielilor eligibile și neeligibile
Consiliul Local al Municipiului Sighişoara, întrunit în ședință ordinară, 
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 35.102/I/2/12.12.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Legii nr. 273/2006 privind finanțele publice locale, cu modificările și completările ulterioare;

Ținând cont de adresa cu nr. 126240/29.10.2018 a Ministerului Dezvoltării Regionale și Administrației Publice, Direcția Generală Programe Europene Capacitate Administrativă, înregistrată la Municipiul Sighișoara cu nr. 30.809/31.10.2018, prin care Municipiul Sighișoara a fost informat de aprobarea finanțării proiectului: “eCetatean@Sighisoara2021”, cererea de finanțare fiind admisă după evaluarea tehnico-financiară;

Având în vedere Raportul de specialitate al Serviciului Resurse Umane și Administrare Sistem Informatic, înregistrat cu nr. 35.103/I/2/12.12.2018, prin care se propune aprobarea implementării de către Municipiul Sighișoara, a proiectului: “eCetatean@Sighisoara2021” din cadrul Programului Operațional Capacitate Administrativă 2014 – 2020, Axa prioritară 2 – Administrație publică și sistem judiciar accesibile și transparente, Cod apel: POCA/350/2/1-Introducerea de sisteme și standarde comune în administrația publică locală ce optimizează procesele orientate către beneficiari în concordanță cu SCAP și cofinanțarea cheltuielilor eligibile și neeligibile, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36 alin. (2) lit. „e”, alin. (7) lit. „a” și „c” și alin. (9), art. 45 alin. (2) lit. „d” și „f” și a art. 115 alin. (1) lit. „b” din Legea nr. 215/2001, Legea administraţiei publice locale, republicată, cu completările şi modificările ulterioare,

H O T Ă R Ă Ş T E:

Art. 1. Se aprobă implementarea de către Municipiul Sighișoara a proiectului:  “eCetatean@Sighisoara2021” din cadrul Programului Operațional Capacitate Administrativă 2014 – 2020, Axa prioritară 2 – Administrație publică și sistem judiciar accesibile și transparente, Cod apel: POCA/350/2/1-Introducerea de sisteme și standarde comune în administrația publică locală ce optimizează procesele orientate către beneficiari în concordanță cu SCAP și cofinanțarea cheltuielilor eligibile și neeligibile.

Art. 2. Se aprobă valoarea totală a proiectului în sumă de 2.788.621,85 lei, din care contribuția proprie a Municipiului Sighișoara este de 2%, respectiv 55.772,44 lei.


Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Resurse Umane și Administrare Sistem Informatic și Biroul Buget, Contabilitate, Salarizare – Direcția Economică din cadrul Municipiului Sighişoara.


Art. 4. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de Internet la adresa www.sighisoara.org.ro.
PREŞEDINTE DE ŞEDINŢĂ,

  

     Coman Meluș - Florian        

                                 Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  2 ex. Serviciul Resurse Umane și Administrare Sistem Informatic;
  1 ex. Compartimentul Administrare Sistem Informatic;

  1 ex. Biroul Buget, Contabilitate, Salarizare – Direcția Economică.
10 ex.
B.A. 

